**Ministru kabineta noteikumu projekta „Eiropas Globalizācijas pielāgošanās fonda finansējuma saņemšanas un izlietošanas nosacījumi aktīvo nodarbinātības un preventīvo bezdarba samazināšanas pasākumu īstenošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Eiropas Globalizācijas pielāgošanās fonda finansējuma saņemšanas un izlietošanas nosacījumi aktīvo nodarbinātības un preventīvo bezdarba samazināšanas pasākumu īstenošanai” (turpmāk – Noteikumu projekts) ir izstrādāts atbilstoši Bezdarbnieku un darba meklētāju atbalsta likuma (turpmāk – BDMAL) pārejas noteikumu 20.punktā Ministru kabinetam dotam uzdevumam un pamatojoties uz Ministru prezidenta 2016. gada 5. janvāra rezolūciju Nr.12/2015-JUR-222, ar kuru Labklājības ministrijai uzdots sagatavot un iesniegt Ministru kabinetā BDMAL 4. panta desmitajā daļā minēto noteikumu projektu, lai noteiktu Eiropas Globalizācijas pielāgošanās fonda finansējuma saņemšanas un izlietošanas nosacījumus aktīvo nodarbinātības un preventīvo bezdarba samazināšanas pasākumu īstenošanai atbilstoši Eiropas Parlamenta un Padomes 2013. gada 17. decembra Regulai (ES) Nr. 1309/2013 par Eiropas Globalizācijas pielāgošanās fondu (2014-2020) un ar ko atceļ Regulu (EK) Nr. 1927/2006 (turpmāk – Padomes regula Nr. 1309/2013). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Eiropas Parlamenta un Padomes 2006. gada 20. decembra regulu (EK) Nr. 1927/2006 par Eiropas Globalizācijas pielāgošanas fonda izveidi (turpmāk – Padomes regula Nr. 1927/2006) tika izveidots Eiropas Globalizācijas pielāgošanās fonds (turpmāk – EGF), lai sniegtu finansiālu atbalstu darba ņēmējiem, kuri atlaisti no darba globalizācijas radīto lielu strukturālo izmaiņu rezultātā pasaules tirdzniecības modeļos, kas attiecas uz lielām pārmaiņām pasaules tirdzniecības modeļos, kas ietekmē nodarbinātību šādu faktoru dēļ:  ievērojams preču un/vai pakalpojumu importa apjoma pieaugums Eiropas Savienībā (turpmāk – ES) no valstīm un reģioniem, kas var ražot preces un pakalpojumus par zemākām izmaksām; strauja ES, dalībvalsts vai reģiona tirgus daļas samazināšanas kādā nozarē; ražošanas vai pakalpojumu sniegšanas (un tādējādi arī darbvietu) pārvietošana uz valstīm ārpus ES. Padomes regulu Nr. 1927/2006 piemēroja laikposmā no 2007. gada 1. janvāra līdz 2013. gada 31. decembrim. Šajā laikposmā Padomes regulas  Nr. 1927/2006 prasības Latvijā bija ieviestas ar Ministru kabineta 2010. gada 10. augusta noteikumiem Nr. 762 „Eiropas Globalizācijas pielāgošanās fonda finansējuma saņemšanas un izlietošanas nosacījumi aktīvo nodarbinātības un preventīvo bezdarba samazināšanas pasākumu īstenošanai.” (turpmāk – MK noteikumi Nr. 762). Laikposmā no 2007. gada 1. janvāra līdz 2013. gada 31. decembrim MK noteikumi Nr. 762 netika piemēroti, jo kolektīvās atlaišanas gadījumos bezdarbnieku iesaiste Nodarbinātības valsts aģentūras (turpmāk – NVA) aktīvos nodarbinātības un preventīvos bezdarba samazināšanas pasākumos nodrošināja piesaistot Eiropas Sociālā fonda finansējumu (turpmāk – ESF), jo, izmantojot ESF finansējumu, Latvijai bija jāmaksā zemāks valsts līdzfinansējums – 15% un bija operatīvāk pieejami līdzekļi seku mazināšanai kolektīvās atlaišanas gadījumā, turklāt EGF finansējuma pieteikuma iesniegšana un finansējuma saņemšana ilgtu aptuveni pusotru gadu, bet kolektīvās atlaišanas gadījumā ir nepieciešams nekavējoties sniegt atbalstu bez darba palikušām personām. Jau šobrīd ESF ietvaros bezdarbniekiem un darba meklētājiem, kā arī bezdarba riskam pakļautām personām ir iespēja piedalīties dažādos NVA organizētajos aktīvās nodarbinātības un preventīvos bezdarba samazināšanas pasākumos, savukārt Padomes regula Nr. 1309/2013 neparedz iespēju saņemt finansiālu atbalstu cita veida pasākumiem.2014. gada 1. janvārī stājās spēkā jauna Padomes regula Nr. 1309/2013, kuru piemēro dalībvalstu pieteikumiem EGF atbalsta saņemšanai līdz 2020. gada 31. decembrim. Noteikumu projekts ir izstrādāts, lai ieviestu jaunās Padomes regulas Nr. 1309/2013 prasības, paredzot kārtību EGF finansējuma pieprasīšanai, saņemšanai un izlietošanai aktīviem nodarbinātības un preventīviem bezdarba samazināšanas pasākumiem, lai kolektīvās atlaišanas gadījumā Latvijā atbilstoši Padomes regulai Nr. 1309/2013, kad lielu strukturālu pārmaiņu rezultātā, kas pasaules tirdzniecības modeļos notikušas globalizācijas dēļ vai saistībā ar ilgstošu vai jaunu globālo finanšu un ekonomikas krīzi, nepieciešamības gadījumā varētu izmantot EGF finansējumu, lai veicinātu ātrāku bez darba palikušo cilvēku iekļaušanos darba tirgū un ilgtermiņā uzlabojot bezdarba situāciju valstī.Dalībvalstis EGF var izmantot tikai tad, ja vienā un tajā pašā uzņēmumā bez darba paliek vairāk nekā 500 cilvēki vai ja atlaiž daudz darbinieku kādā nozarē vienā reģionā vai vairākos kaimiņreģionos (izņēmuma gadījumos EGF atbalstam var pieteikties arī, ja bez darba paliek mazāk nekā 500 cilvēku, ja ir iespējams pierādīt, ka darba ņēmēju atlaišanai ir būtiska negatīva ietekme uz nodarbinātību un vietējo, reģionālo vai valsts ekonomiku. EGF atbalstītos projektus vada un īsteno valsts iestādes. EGF maksimālais budžets laikposmā no 2014. līdz 2020. gadam ir 150 miljoni eiro gadā (Padomes 2013. gada 2. decembra regula (ES, EURATOM) Nr. 1311/2013 ar ko nosaka daudzgadu finanšu shēmu 2014.-2020. gadam 12. panta 1. punkts nosaka, ka Eiropas Globalizācijas pielāgošanās fonds (..) nepārsniedz maksimālo gada apjomu EUR 150 miljonu apmērā (2011.gada cenās). EGF var finansēt līdz 60 % izmaksu, ja projektu mērķis ir bez darba palikušajiem palīdzēt atrast darbu vai izveidot pašiem savu uzņēmumu, līdz ar to, lai EGF dalībvalstis, tostarp Latvija varētu izmantot EGF atbalstu, ir nepieciešams valsts līdzfinansējums 40 %. Dalībvalsts EGF pieteikumā var budžetā paredzēt gan saskaņotu individualizēto pakalpojumu paketi, gan darbības šīs paketes īstenošanai (t.sk., sagatavošanas, vadības, informācijas, publicitātes un kontroles darbības), nepārsniedzot 4 % no kopējā budžeta.Šobrīd aktīvās darba tirgus politikas pasākumu finansēšana notiek no valsts budžeta un Eiropas Savienības struktūrfondu līdzekļiem, bet Eiropas Savienībā pastāv arī citi finanšu instrumenti darba tirgus situācijas uzlabošanai, piemēram, EGF, tādēļ nepieciešamības gadījumā Latvijai kā EGF dalībvalstij ir tiesības piesaistīt arī papildu finansējumu aktīvās darba tirgus politikas pasākumiem. Noteikumu projektā ir noteikta kārtība, kādos gadījumos un kādā veidā Latvija piesakās atbalsta saņemšanai no EGF līdzekļiem, kā sagatavo un aizpilda pieteikumu atbalsta saņemšanai un iesniedz to Eiropas Komisijai izskatīšanai, kādas institūcijas ir iesaistītas EGF finansējuma saņemšanā un izlietošanā.Kolektīvās atlaišanas gadījumā pamats situācijas izvērtēšanai, pieteikuma sagatavošanai un EGF atbalsta pieprasīšanai ir Padomes regulas Nr. 1309/2013 2. pantā minēto atlaišanas gadījumu iestāšanās, kas attiecas uz:1) darba ņēmējiem, kuri atlaisti, un pašnodarbinātām personām, kuru darbība ir beigusies tādu lielu strukturālu pārmaiņu rezultātā, kas pasaules tirdzniecības modeļos notikušas globalizācijas dēļ, par ko īpaši liecina būtisks importa pieaugums Eiropas Savienībā, būtiskas izmaiņas Eiropas Savienības preču vai pakalpojumu tirdzniecībā, strauja Eiropas Savienības tirgus daļas samazināšanās kādā nozarē vai darbības pārvietošana uz trešām valstīm, ar noteikumu, ka minētajai darba ņēmēju atlaišanai ir būtiska negatīva ietekme uz vietējo, reģionālo vai valsts ekonomiku;2) darba ņēmējiem, kuri atlaisti, un pašnodarbinātām personām, kuru darbība ir beigusies saistībā ar ilgstošu globālo finanšu un ekonomisko krīzi, kam pievēršas Eiropas Parlamenta un Padomes 2009. gada 18. jūnija regula (EK) Nr. 546/2009 ar kuru groza Regulu (EK) Nr.  1927/2006 par Eiropas Globalizācijas pielāgošanas fonda izveidi, vai saistībā ar jaunu globālo finanšu un ekonomisko krīzi.EGF atbalsta mērķa grupa ir Padomes regulas  Nr. 1309/2013 3. pantā minētās personas (darba ņēmēji un pašnodarbinātas personas), kas NVA ir ieguvušas bezdarbnieka statusu un uz kurām attiecas šādi nosacījumi:1) darba ņēmējs, kura attiecības tiek pārtrauktas pirms laika, viņu atlaižot, vai kura darba attiecības beidzas 4 mēnešu atskaites periodā, kurā vismaz 500 darba ņēmēji ir atlaisti vai pašnodarbinātu personu (kura nodarbināja ne vairāk kā 10 darba ņēmējus, kas atlaisti atbilstīgi šīs regulas darbības jomai, un kuras darbība ir beigusies, ar noteikumu, ka darbība bija uzskatāmi atkarīga no attiecīgā uzņēmuma) darbība ir beigusies kādā dalībvalsts uzņēmumā, ieskaitot darba ņēmēju atlaišanu un pašnodarbinātu personu darbības beigšanos uzņēmuma piegādes uzņēmumos vai pakārtotās ražošanas uzņēmumos;vai2) darba ņēmējs, kura attiecības tiek pārtrauktas pirms laika, viņu atlaižot, vai kura darba attiecības beidzas 9  mēnešu atskaites periodā, kurā vismaz 500 darba ņēmēji atlaisti vai pašnodarbinātu personu (kura nodarbināja ne vairāk kā 10 darba ņēmējus, kas atlaisti atbilstīgi šīs regulas darbības jomai, un kuras darbība ir beigusies, ar noteikumu, ka darbība bija uzskatāmi atkarīga no attiecīgā uzņēmuma) darbība beigusies, īpaši mazos un vidējos uzņēmumos, kuri visi darbojas vienā un tajā pašā ekonomikas nozarē, kas definēta NACE 2. redakcijas nodaļas līmenī, un kuri atrodas vienā vai divos kaimiņu reģionos, kas definēti NUTS 2 līmenī, ja divos reģionos kopā skarti vairāk kā 500 darba ņēmēji vai pašnodarbinātas personas.*Kārtība, kādā Latvija piesakās atbalsta saņemšanai no EGF līdzekļiem.*1. Informāciju par kolektīvās atlaišanas gadījumiem Labklājības ministrija iegūs no nozaru asociāciju iesniegtās informācijas par izmaiņām nozares komersantu darbībā, no NVA iesniegtajiem darba devēju rakstiskajiem paziņojumiem par kolektīvās atlaišanas uzsākšanu un komersantu paziņojumiem, kā arī no citiem avotiem. 2. Labklājības ministrija piecu darbdienu laikā no ziņu saņemšanas par pirmreizējiem atlaišanas gadījumiem sasauks komisijas sēdi, kurā izvērtēs saņemto informāciju, identificēs atlaižamo darbinieku skaitu un laikposmu, kurā ir notikušas atlaišanas, iespējamo atbalstāmo darbinieku skaitu un atbalsta pasākumus, vidējās izmaksas un administrēšanas izdevumus pasākumu īstenošanai, komisija nolems par nākamo komisijas sēžu sasaukšanas nepieciešamību un papildu informācijas pieprasīšanu no NVA, komersantiem, kas samazina darbinieku skaitu, un nozaru asociācijām. Atbilstoši izvērtēšanas rezultātiem komisija pieņems lēmumu par pieteikšanos fonda atbalstam vai lēmumu par nepieteikšanos fonda atbalstam.3. Trīs mēnešu laikā no brīža, kad Labklājības ministrija iegūs informāciju par izmaiņām nozares komersantu darbībā, no NVA iesniegtajiem darba devēju rakstiskajiem paziņojumiem par kolektīvās atlaišanas uzsākšanu un komersantu paziņojumiem, kā arī no citiem avotiem, ja starpinstitūciju komisija būs pieņēmusi lēmumu par pieteikšanos fonda atbalstam, tad labklājības ministrs noteiktā kārtībā izskatīšanai Ministru kabinetā iesniegs lēmuma par pieteikšanos fonda atbalstam projektu - Ministru kabineta sēdes protokollēmumu un informatīvo ziņojumu „Par Eiropas Globalizācijas pielāgošanās fonda pārvaldības un kontroles sistēmu un ieviešanu Latvijā līdz 2020. gada plānošanas periodam” (turpmāk – informatīvais ziņojums). Informatīvais ziņojums ietvers kopsavilkuma informāciju par EGF izveidi un plānoto ieviešanu Latvijā, galvenos EGF pārvaldības un kontroles sistēmas elementus, kā arī veicamos uzdevumus, plānotos termiņus un nepieciešamos resursus EGF ieviešanas sagatavošanai. Pēc lēmuma par pieteikšanos fonda atbalstam projekta un informatīvā ziņojuma pieņemšanas Ministru kabinetā, Labklājības ministrija iesniegs Finanšu ministrijā valsts budžeta līdzekļu pieprasījumu no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”;4. Pēc Ministru kabineta lēmuma projekta par pieteikšanos fonda atbalsta saņemšanai un informatīvā ziņojuma pieņemšanas Ministru kabinetā un pēc tam, kad Labklājības ministrija būs iesniegusi Finanšu ministrijā valsts budžeta līdzekļu pieprasījumu no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” izpildes, Labklājības ministrija kā fonda vadošā iestāde ne vēlāk kā 12 nedēļās no dienas, kad ir izpildīti intervences kritēriji atbilstoši Padomes regulas Nr. 1309/2013 4. panta 1. vai 2. punktā noteiktajam, pieteikumu iesniegs Eiropas Komisijā.(12 nedēļu periods pieteikuma sagatavošanai un iesniegšanai sākas 4 vai 9 mēnešu atskaites perioda pēdējā dienā un beidzas 12 nedēļas vēlāk tajā pašā nedēļas dienā. Piemērs, ja atskaites perioda pēdējā diena ir ceturtdiena 06.10.2016., tad pieteikuma iesniegšanas pēdējā diena ir 29.12.2016.4 vai 9 mēnešu periodu aprēķina no datuma līdz datumam. Piemērs, 06.06.2016. līdz 06.10.2016.)\*\* Iepriekš minētā pieeja, kā aprēķināt mēnešus un nedēļas ir ietverta Padomes 1971. gada 3. jūnija Regulā (EEK, Euratom) Nr. 1182/71 ar ko nosaka laikposmiem, datumiem un termiņiem piemērojamus noteikumus.*EGF finansējuma saņemšanā un izlietošanā iesaistītās institūcijas.* Padomes regulas Nr. 1309/2013 21. panta 2. punkts nosaka, ka dalībvalsts izraugās struktūras, kas ir atbildīgas par EGF atbalstīto darbību pareizu pārvaldību un kontroli saskaņā ar Eiropas Parlamenta un Padomes 2012. gada 25. oktobra regulas (ES, EURATOM) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (turpmāk – Finanšu regula) 59. pantu un ar kritērijiem un procedūrām, kas noteiktas Eiropas Parlamenta un Padomes 2013. gada 17. decembra regulā (ES) Nr. 1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Padomes regula  Nr.  1303/2013). EGF finansējuma saņemšanā un izlietošanā iesaistītās institūcijas ir Labklājības ministrija (vadošā iestāde un sertifikācijas iestāde); Finanšu ministrija (revīzijas iestāde), NVA (finansējuma saņēmējs). Vadošās iestādes tiesības un pienākumi ir noteikti Noteikumu projekta 19. un 20. punktā; revīzijas iestādes tiesības un pienākumi ir noteikti Noteikumu projekta 26. punktā; sertifikācijas iestādes tiesības un pienākumi ir noteikti Noteikumu projekta 28. punktā un finansējuma saņēmēja tiesības un pienākumi ir noteikti Noteikumu projekta 22. un 24. punktā.Noteikumu projekts paredz, ka vadošās iestādes un sertifikācijas iestādes izraudzīšanās procedūra notiks atbilstoši Padomes regulas Nr. 1303/2013 124. panta 1. punktam. Labklājības ministrs informēs Eiropas Komisiju pirms maksājuma pieteikuma iesniegšanas Eiropas Komisijai par vadošās iestādes un sertifikācijas iestādes atbilstību Padomes regulas Nr. 1303/2013 XIII pielikumā iekļautajiem kritērijiem, kas saistīti ar iekšējās kontroles vidi, riska pārvaldību, pārvaldības un kontroles pasākumiem, kā arī pārraudzību un izpildi, pamatojoties uz Finanšu ministrijas iesniegto vadošās iestādes un sertifikācijas iestādes sākotnējo atbilstības novērtējuma ziņojumu un atzinumu. Vadības un kontroles sistēmas aprakstu (vadošās iestādes un sertifikācijas iestādes pastāvošo funkciju un procedūru apraksts) izstrādās gadījumā, ja tiks pieņemts lēmums par nepieciešamību pieteikties EGF atbalstam un vienlaicīgi ar informatīvā ziņojuma izstrādi.Padomes regulas Nr. 1309/2013 16. panta 4. punkta paredz pēc iespējas drīz un ne vēlāk kā 24 mēnešus pēc pieteikuma iesniegšanas dienas saskaņā ar Padomes regulas Nr. 1309/2013 8. panta 1. punktu, bezdarbniekus iesaistīt aktīvās nodarbinātības un preventīvos bezdarba samazināšanas pasākumos.24 mēnešu īstenošanas periodu no pieteikuma iesniegšanas dienas aprēķina saskaņā ar „mēneša noteikumu”. Piemērs: pieteikuma datums: 29.12.2016. – 29.12.2018. īstenošanas perioda pēdējā diena.\* Savukārt atbilstoši Padomes regulas Nr. 1309/2013 18. panta 1. punktam, nobeiguma ziņojums dalībvalstij jānosūta Eiropas Komisijai ne vēlāk kā sešus mēnešus pēc īstenošanas perioda beigām (parasti t.i., 30 mēneši pēc pieteikuma iesniegšanas dienas). Nobeiguma ziņojuma iesniegšanas termiņš ir noteikts Eiropas Komisijas finansēšanas lēmumā.6 mēnešu īstenošanas periodu, kuru laikā dalībvalstīm ir jāiesniedz nobeiguma īstenošanas ziņojumi, dienas aprēķina saskaņā ar „mēneša noteikumu”. Piemērs: īstenošanas perioda pēdējā diena 29.12.2018. nozīmē, ka ziņojuma iesniegšanas pēdējā diena ir 29.03.2019.\*\*Iepriekš minētā pieeja, kā aprēķināt mēnešus un nedēļas ir ietverta Padomes 1971. gada 3. jūnija Regulā (EEK, Euratom) Nr. 1182/71 ar ko nosaka laikposmiem, datumiem un termiņiem piemērojamus noteikumus. |
| 3. | Projekta izstrādē iesaistītās institūcijas | Nodarbinātības valsts aģentūra (turpmāk – NVA) |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:1. NVA reģistrētajiem un bezdarbnieka statusu ieguvušajiem atlaistajiem darba ņēmējiem, darba devējiem, pašnodarbinātām personām, kuru darbība ir beigusies:1) tādu lielu strukturālu pārmaiņu rezultātā, kas pasaules tirdzniecības modeļos notikušas globalizācijas dēļ, par ko īpaši liecina būtisks importa pieaugums Savienībā, būtiskas izmaiņas Savienības preču vai pakalpojumu tirdzniecībā, strauja Savienības tirgus daļas samazināšanās kādā nozarē vai darbības pārvietošana uz trešām valstīm, ar noteikumu, ka minētajai darba ņēmēju atlaišanai ir būtiska negatīva ietekme uz vietējo, reģionālo vai valsts ekonomiku;2) saistībā ar ilgstošu vai jaunu globālo finanšu un ekonomikas krīzi.2. Noteikumu projekta 9. punktā minēto institūciju nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta 10. punkts, 20.2., 20.3. un 24.4. apakšpunkts palielina administratīvo slogu NVA, vadošajai iestādei un finansējuma saņēmējam saistībā ar pienākumu uzskaitīt un ziņot par kolektīvās atlaišanas gadījumiem, sagatavot un iesniegt Eiropas Komisijā noslēguma ziņojumu, sniegt sabiedrībai informāciju un nodrošināt to jautājumu publicitāti, kas saistīti ar fonda līdzfinansēto pasākumu īstenošanu, kā arī iesniegt vadošajā iestādē pārskatu par fonda līdzfinansēto pasākumu īstenošanas gaitu un pārskatu par finansējuma izlietojumu, t.sk. priekšfinansējumu, nacionālo līdzfinansējumu un fonda finansējumu. Noteikumu projekta 26.2, 26.3. un 26.4. apakšpunkts palielina administratīvo slogu revīzijas iestādei saistībā ar pienākumu veikt vadošās iestādes un sertifikācijas iestādes sākotnējo atbilstības novērtējumu atbilstoši Padomes regulas Nr. 1303/2016 124. panta 2. punktam un XIII pielikumā iekļautajiem kritērijiem un iesniegt labklājības ministram vadošās iestādes un sertifikācijas iestādes sākotnējo atbilstības novērtējuma ziņojumu un atzinumu, kā arī pienākumu veikt Finanšu regulas 59. panta 5. punkta a) un b) apakšpunktā noteikto pārskatu revīziju.Noteikumu projekta 28.2., 28.3., 28.4., 28.5., 28.6., 28.7. apakšpunkts palielina administratīvo slogu sertifikācijas iestādei saistībā ar pienākumu veikt izdevumus sertificēt un apliecināt, ka izdevumi ir pārbaudīti un tie ir atbilstoši piemērojamiem tiesību aktiem, sagatavojot maksājuma pieteikumu iesniegšanai Eiropas Komisijā, elektroniski iesniegt Eiropas Komisijai maksājuma pieteikumu, kā arī sagatavot Eiropas Komisijā Finanšu regulas 59. panta 5. punkta pirmās daļas a) apakšpunktā minētos pārskatus, vest uzskaiti par atgūstamajām summām un summām, kas atsauktas pēc visa piešķirtā ieguldījuma vai tā daļas atcelšanas un veikt fonda atbalsta ieviešanas pārbaudes, kas nepieciešamas Eiropas Komisijai iesniedzamo pārskatu apstiprināšanai.Attiecībā uz citām sabiedrības grupām un institūcijām Noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | 1. Vidējais administratīvā sloga palielinājums, kas saistīts ar Aģentūras pienākumu uzskaitīt Padomes regulas Nr. 1309/2013 4. pantā minētos atlaišanas gadījumus atbilstoši Padomes regulas Nr. 1309/2016 5. panta 2. punktā noteiktajam, pamatojoties uz Eiropas Komisijas, Labklājības ministrijas kā nozares ministrijas informācijas pieprasījumu vai kad aģentūras rīcībā ir informācija par kolektīvās atlaišanas gadījumiem konkrētā nozarē ir šāds:(500 x 45/60) x 8, 83 x 1 = **3311, 25 eur**500 - subjektu skaits, uz ko attiecas projektā paredzētās informācijas sniegšanas prasības;45 min jeb 0, 75h – Aģentūrai nepieciešamais laiks, lai uzskaitītu Padomes regulas Nr. 1309/2013 4. pantā minētos atlaišanas gadījumus;8,83 – stundas tarifa likme valsts sektorā nodarbinātajiem pēc Centrālās statistikas pārvaldes datiem 2016. gada 1. ceturksnī;1 – informācijas sniegšanas biežums gada laikā būs viena reize.2. Vidējais administratīvā sloga palielinājums, kas saistīts ar Aģentūras pienākumu nekavējoties ziņot Labklājības ministrijai par Padomes regulas Nr. 1309/2013 4. pantā minētajiem atlaišanas gadījumiem atbilstoši Padomes regulas Nr. 1309/2016 5. panta 2. punktā noteiktajam, pamatojoties uz Eiropas Komisijas, Labklājības ministrijas kā nozares ministrijas informācijas pieprasījumu vai kad aģentūras rīcībā ir informācija par kolektīvās atlaišanas gadījumiem konkrētā nozarē ir šāds:(1 x 120/60) x 8,83 x 1 = **17, 66 eur**1 - subjektu skaits, uz ko attiecas projektā paredzētās informācijas sniegšanas prasības;120 min jeb 2 h – Aģentūrai nepieciešamais laiks paziņojuma nosūtīšanai Labklājības ministrijai, izmantojot e-parakstu;8,83 – stundas tarifa likme valsts sektorā nodarbinātajiem pēc Centrālās statistikas pārvaldes datiem 2016.gada 1.ceturksnī;1 – informācijas sniegšanas biežums gada laikā būs viena reize.3. Vidējais administratīvā sloga palielinājums, kas saistīts ar vadošās iestādes pienākumu Padomes regulas Nr. 1309/2013 18. panta 1. punktā noteiktajā termiņā sagatavot iesniegšanai Eiropas Komisijā noslēguma ziņojumu, ir šāds:(840 x 8,83) x (1 x 1) = **7417, 2 eur**840 h = (21 darbdiena/mēnesī x 8 h/dienā) x 5 mēneši – vadošās iestādes darbiniekam nepieciešamais laiks sagatavot un iesniegt Eiropas Komisijā noslēguma ziņojumu atbilstoši Padomes regulas Nr. 1309/2013 18. panta 1. punktam noteiktajam termiņam (līdz 6 mēnešiem);8,83 – stundas tarifa likme valsts sektorā nodarbinātajiem pēc Centrālās statistikas pārvaldes datiem 2016. gada 1. ceturksnī;1 – subjektu skaits, uz ko attiecas projektā paredzētās informācijas sniegšanas prasības;1 – informācijas sniegšanas biežums gada laikā būs viena reize.4. Vidējais administratīvā sloga palielinājums, kas saistīts ar vadošās iestādes pienākumu sniegt sabiedrībai informāciju un nodrošināt to jautājumu publicitāti, kas saistīti ar fonda līdzfinansēto pasākumu īstenošanu atbilstoši vadošās iestādes finanšu resursiem no Labklājības ministrijas pamatbudžeta vai atbilstoši Padomes regulas Nr. 1309/2013 12. panta 4. punktam, ir šāds:(8 x 8,83) x (1 x 1) = **70, 64 eur**8 h – vadošās iestādes darbiniekam nepieciešamais laiks preses relīzes sagatavošanai, saskaņošanai un nosūtīšanai un izplatīšanai plašsaziņas līdzekļiem;8,83 – stundas tarifa likme valsts sektorā nodarbinātajiem pēc Centrālās statistikas pārvaldes datiem 2016.gada 1.ceturksnī;1 – subjektu skaits, uz ko attiecas projektā paredzētās informācijas sniegšanas prasības;1 – informācijas sniegšanas biežums gada laikā būs viena reize.5. Vidējais administratīvā sloga palielinājums, kas saistīts ar Finansējuma saņēmēja pienākumu iesniegt vadošajā iestādē pārskatu par fonda līdzfinansēto pasākumu īstenošanas gaitu un pārskatu par finansējuma izlietojumu, t.sk. priekšfinansējumu, nacionālo līdzfinansējumu un fonda finansējumu, ir šāds:(513,75 x 8,83) x (1 x 1) = **4536, 41 eur**513,75 h – Finansējuma saņēmējam nepieciešamais laiks sagatavotu un iesniegtu vadošajā iestādē pārskatu par fonda līdzfinansēto pasākumu īstenošanas gaitu un pārskatu par finansējuma izlietojumu, t.sk. priekšfinansējumu, nacionālo līdzfinansējumu un fonda finansējumu;8,83 – stundas tarifa likme valsts sektorā nodarbinātajiem pēc Centrālās statistikas pārvaldes datiem 2016. gada 1. ceturksnī;1 – subjektu skaits, uz ko attiecas projektā paredzētās informācijas sniegšanas prasības;1 – informācijas sniegšanas biežums gada laikā būs viena reize.6. Vidējais administratīvā sloga palielinājums, kas saistīts ar revīzijas iestādes pienākumu veikt vadošās iestādes un sertifikācijas iestādes sākotnējo atbilstības novērtējumu atbilstoši Padomes regulas Nr. 1303/2016 124. panta 2. punktam un XIII pielikumā iekļautajiem kritērijiem un sagatavot sākotnējo atbilstības novērtējuma ziņojumu un atzinumu par vadošās iestādes un sertifikācijas iestādes atbilstību Padomes regula Nr. 1303/2013 124. panta 2. punktam un XIII pielikumā iekļautajiem kritērijiem un iesniegt tos labklājības ministram ir šāds:(10,15 x (21 x 8)) x (1,5 x 1) = **2557, 8 eur**1,5 - subjektu skaits, uz ko attiecas projektā paredzētās informācijas sniegšanas prasības;(21 diena/mēnesī x 8h/dienā) x 1 mēnesis – revīzijas iestādei nepieciešamais laiks, lai veiktu vadošās iestādes un sertifikācijas iestādes sākotnējo atbilstības novērtējumu atbilstoši Padomes regulas Nr. 1303/2016 124. panta 2. punktam un XIII pielikumā iekļautajiem kritērijiem un iesniegt labklājības ministram vadošās iestādes un sertifikācijas iestādes sākotnējo atbilstības novērtējuma ziņojumu un atzinumu;10,15 – stundas tarifa likme revīzijas iestādes vecākajam auditoram;1 – informācijas sniegšanas biežums gada laikā būs viena reize.7. Vidējais administratīvā sloga palielinājums, kas saistīts ar revīzijas iestādes pienākumu veikt Finanšu regulas 59. panta 5. punkta a) un b) apakšpunktā noteikto pārskatu revīziju, ir šāds:10,15 x (21 x8) x 2)) x 1,5 x 1) = **5515, 6 eur**1,5 - subjektu skaits, uz ko attiecas projektā paredzētās informācijas sniegšanas prasības;(21 diena/mēnesī x 8h/dienā) x 2 mēneši – revīzijas iestādei nepieciešamais laiks, lai veiktu Finanšu regulas 59. panta 5. punkta a) un b) apakšpunktā noteikto pārskatu revīziju;10,15 – stundas tarifa likme revīzijas iestādes vecākajam auditoram;1 – informācijas sniegšanas biežums gada laikā būs viena reize.8. Vidējais administratīvā sloga palielinājums, kas saistīts ar sertifikācijas iestādes pienākumu izdevumus sertificēt un apliecināt, ka izdevumi ir pārbaudīti un tie ir atbilstoši piemērojamiem tiesību aktiem, sagatavojot maksājuma pieteikumu iesniegšanai Eiropas Komisijā ir šāds:((21 x 8) x 3)) x 8,83) x 1 x1 = **4450, 32 eur**1 – subjektu skaits, uz ko attiecas projektā paredzētās informācijas sniegšanas prasības;(21 diena/mēnesī x 8h/dienā) x 3 mēneši – sertifikācijas iestādei nepieciešamais laiks, lai sertificētu un apliecinātu, ka izdevumi ir pārbaudīti un tie ir atbilstoši piemērojamiem tiesību aktiem, sagatavojot maksājuma pieteikumu iesniegšanai Eiropas Komisijā;8,83 – stundas tarifa likme valsts sektorā nodarbinātajiem pēc Centrālās statistikas pārvaldes datiem 2016. gada 1. ceturksnī;1 – informācijas sniegšanas biežums gada laikā būs viena reize.Vidējais administratīvā sloga palielinājums, kas saistīts ar sertifikācijas iestādes pienākumu elektroniski iesniegt Eiropas Komisijai maksājuma pieteikumu ir šāds:(8 x 8,83) x 1 x1 = **70, 64 eur**1 – subjektu skaits, uz ko attiecas projektā paredzētās informācijas sniegšanas prasības;8 stundas – sertifikācijas iestādei nepieciešamais laiks, lai elektroniski iesniegtu Eiropas Komisijai maksājuma pieteikumu; 8,83 – stundas tarifa likme valsts sektorā nodarbinātajiem pēc Centrālās statistikas pārvaldes datiem 2016. gada 1. ceturksnī;1 – informācijas sniegšanas biežums gada laikā būs viena reize.9. Vidējais administratīvā sloga palielinājums, kas saistīts ar sertifikācijas iestādes pienākumu sagatavot iesniegšanai Eiropas Komisijā Finanšu regulas 59. panta 5. punkta pirmās daļas a) apakšpunktā minētos pārskatus, vest uzskaiti par atgūstamajām summām un summām, kas atsauktas pēc visa piešķirtā ieguldījuma vai tā daļas atcelšanas un veikt fonda atbalsta ieviešanas pārbaudes, kas nepieciešamas Eiropas Komisijai iesniedzamo pārskatu apstiprināšanai, ir šādas:((21 x 8) x 6)) x 8,83) x 1 x 1 = **8900, 64 eur**1 – subjektu skaits, uz ko attiecas projektā paredzētās informācijas sniegšanas prasības;(21 diena/mēnesī x 8 stundas/dienā) x 6 mēneši – sertifikācijas iestādei nepieciešamais laiks, lai elektroniski iesniegtu Eiropas Komisijai maksājuma pieteikumu; 8,83 – stundas tarifa likme valsts sektorā nodarbinātajiem pēc Centrālās statistikas pārvaldes datiem 2016. gada 1. ceturksnī;1 – informācijas sniegšanas biežums gada laikā būs viena reize.Administratīvās izmaksas tiks nodrošinātas no EGF finansējuma (administrēšanas izmaksu ietvaros). |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  Nav precīzi aprēķināms.   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 | 0 |  0 |  0 |
| 1.3. pašvaldību budžets |  0 |  0 | 0  |  0  |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta sēdes protokollēmuma projekta 2. punkts paredz Labklājības ministrijai sagatavot un iesniegt Ministru kabinetā informatīvo ziņojumu ar situācijas aprakstu un detalizētu finansiālo ietekmi lēmuma pieņemšanai par finansējuma pārdali no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” pirms projekta iesnieguma apstiprināšanas, ja kolektīvās atlaišanas gadījumā Latvijā atbilstoši Padomes regulai Nr. 1309/2013, kad lielu strukturālu pārmaiņu rezultātā, kas pasaules tirdzniecības modeļos notikušas globalizācijas dēļ vai saistībā ar ilgstošu vai jaunu globālo finanšu un ekonomikas krīzi, būs nepieciešams izmantot Eiropas Globalizācijas pielāgošanās fonda finansējumu, lai veicinātu ātrāku bez darba palikušo cilvēku atgriešanu darba tirgū.Pēc gala maksājuma saņemšanas no Eiropas Komisijas Valsts kase nodrošinās Eiropas Komisijas piešķirtā finansējuma ieskaitīšanu valsts pamatbudžeta ieņēmumos. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | *Projekts šo jomu neskar* |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1309/2013 par Eiropas Globalizācijas pielāgošanās fondu (2014-2020) un ar ko atceļ Regulu (EK) Nr. 1927/2006. Padomes regula Nr. 1309/2013 ir saistoša visiem tiesību subjektiem un tā ir tieši piemērojama no 2014. gada 1. janvāra līdz 2020. gada 31. decembrim. |
| 2. | Citas starptautiskās saistības | *Projekts šo jomu neskar* |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013. gada 17. decembra Regula (ES) Nr. 1309/2013 par Eiropas Globalizācijas pielāgošanās fondu (2014-2020) un ar ko atceļ Regulu (EK) Nr. 1927/2006 (turpmāk – Padomes regula Nr. 1309/2013). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes regulas Nr. 1309/2013 2. pants | Noteikumu projekta8.; 10. punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 3. pants | Noteikumu projekta 3.; 7.; 33.punkts un5.1.; 24.1. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 4. pants | Noteikumu projekta9.; 10.; 11.; 12. punkts un19.2., 24.8. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 4. panta 2. punkts | Noteikumu projekta4. punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 5. pants | Noteikumu projekta24.6. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 5. panta 2. punkts | Noteikumu projekta 10. punkts un 24.6. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 6. panta 2. punkts | Noteikumu projekta5.3. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 7. pants  | Noteikumu projekta24.2. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 7. panta 1.punkta b) apakšpunkts | Noteikumu projekta4. punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 7.panta 1.punkts | Noteikumu projekta4.punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 7. panta 4. punkts | Noteikumu projekta5.2.; 22.2. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 7. panta 1. un 4. punkts | Noteikumu projekta7. punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 8. pants | Noteikumu projekta 15. punkts;19.2. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 8. panta 1. punkts | Noteikumu projekta24.2. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 8. panta 5. punkts | Noteikumu projekta13.1. apakšpunkts; 14. punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 9. panta 5. punkts | Noteikumu projekta 33. punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 10. pants | Noteikumu projekta24.1. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 12. panta 4. punkts | Noteikumu projekta20.3. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 13. panta 1. punkts | Noteikumu projekta 4. punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 14. panta 1. punkts | Noteikumu projekta7. punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 16. panta 4. punkts | Noteikumu projekta 24.1. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 16. panta 6. punkts | Noteikumu projekta 7. punkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 18. panta 1. punkts | Noteikumu projekta7.; 30. punkts un 20.2. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 21. panta 1. punkts | Noteikumu projekta20.7. apakšpunkts | Ieviests pilnībā | Noteikumu projekts neparedz stingrākas prasības |
| Padomes regulas Nr. 1309/2013 21. panta 2. punkts | Noteikumu projekta 20.8.; 26.4.; 28.5. apakšpunkts un29. punkts | Ieviests pilnībā | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Ir izmantota Padomes regulā Nr. 1309/2013 noteiktā rīcības brīvība, nosakot valsts iekšējo kārtību, kādā Latvijas Republika īsteno Padomes regulā Nr. 1309/2013 paredzēto tiesību pieteikties EGF atbalstam. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Padomes regulas Nr. 1309/2013 18. pants nosaka, ka ne vēlāk kā sešus mēnešus pēc Padomes regulas Nr. 1309/2013 16. panta 4. punktā minētā laikposma beigām dalībvalsts iesniedz Eiropas Komisijai noslēguma ziņojumu par finansiālā ieguldījuma īstenošanu, tostarp šādu informāciju: a) darbības veids un galvenie iznākumi; b) to struktūru nosaukumi, kuras dalībvalstī īsteno pasākumu kopumu; c) paredzēto atbalsta saņēmēju un viņu nodarbinātības statusa raksturojums; d) par to, vai uzņēmums, izņemot mikrouzņēmumus un mazos un vidējos uzņēmumus, iepriekšējos piecos gados ir saņēmis valsts atbalstu vai iepriekšēju finansējumu no Eiropas Savienības kohēzijas vai struktūrfondiem; e) paziņojums, kurā iekļauts izdevumu pamatojums un, ja iespējams, norādīts uz darbību papildināmību ar darbībām, ko finansē no Eiropas Sociālā fonda.Padomes regulas Nr. 1309/2013 21. panta 1. punkta d) apakšpunktsPadomes regulas Nr. 1309/2016 21. panta 2. punkts. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Noteikumu projekta izstrādē tika nodrošināta, ievietojot Noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv) un aicinot sabiedrības pārstāvjus sniegt viedokli. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Iebildumi/komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Ekonomikas ministrija, Finanšu ministrija, Labklājības ministrija, Latvijas Brīvo arodbiedrību savienība, Latvijas Darba devēju konfederācija, Latvijas Pašvaldību savienība un NVA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz Ekonomikas ministrijas, Finanšu ministrijas, Labklājības ministrijas, Latvijas Brīvo arodbiedrību savienības, Latvijas Darba devēju konfederācijas, Latvijas Pašvaldību savienības un NVA funkciju paplašināšanu vai sašaurināšanu, kā arī neietekmē pieejamos cilvēkresursus. Minētās institūcijas Padomes regulas Nr. 1309/2013 nosacījumus pildīs esošo funkciju ietvaros.  |
| 3. | Cita informācija | Nav. |

Labklājības ministrs J.Reirs

23.09.2016. 08:47

5380

E.Heidere

t. 67021690, Elina.Heidere@lm.gov.lv